Pensioenaris hoor sy lot ná hy by jagklub steelDick Hattingh voorheen in die hof. Foto: Lowvelder Dick Johannes Hattingh (78), ŉ ou bekende in Laeveldse sakekringe, het Woensdag sy lot in die Nelspruit-streekshof aangehoor nadat hy vroeër skuldig bevind is aan duisende rande se diefstal. Kapt. Dineo Lucy Sekgotodi, woordvoerder van die Valke in Mpumalanga, het gesê Hattingh het in 2015 by die Laeveld Jagtersvereniging gewerk, waartydens hy R527 000 gesteel het. Hattingh is in 2016 skuldig bevind aan 12 aanklagte van diefstal en sy vonnisoplegging is vir Woensdag geskeduleer. Hattingh se vonnis is met vyf jaar uitgestel op dié voorwaarde dat hy die geld aan die vereniging terugbetaal. Hy moet vir die volgende vyf jaar elke maand R3 000 aan die vereniging terugbetaal of tronkstraf staar hom in die gesig.